ΚΑΝΟΝΙΣΜΟΣ (ΕΚ) αριθ. 913/97 ΤΗΣ ΕΠΙΤΡΟΠΗΣ της 22ας Μαΐου 1997 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στην Ισπανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20 και το άρθρο 22 δεύτερο εδάφιο,

Εκτιμώντας:

ότι, λόγω της εμφάνισης της κλασικής πανώλης των χοίρων σε ορισμένες περιοχές παραγωγής της Ισπανίας, οι ισπανικές αρχές καθόρισαν ζώνες προστασίας και εποπτείας δυνάμει του άρθρου 9 της οδηγίας 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμιση της κλασικής πανώλης των χοίρων (3), όπως τροποποιήθηκε τελευταία από την οδηγία 93/384/ΕΟΚ (4) 7 ότι, κατά συνέπεια, στις ζώνες αυτές απαγορεύεται προσωρινά η εμπορία ζωντανών χοίρων, νωπού χοιρείου κρέατος και προϊόντων με βάση το χοίρειο κρέας που δεν έχουν υποστεί θερμική επεξεργασία 7

ότι υπάρχει κίνδυνος οι περιορισμοί της ελεύθερης κυκλοφορίας των εμπορευμάτων που απορρέουν από την εφαρμογή κτηνιατρικών μέτρων να διαταράξουν σοβαρά την αγορά του χοιρείου κρέατος στην Ισπανία 7 ότι, εφεξής, είναι αναγκαίο να ληφθούν έκτακτα μέτρα στήριξης της αγοράς μόνο για τους ζωντανούς χοίρους που προέρχονται από άμεσα προσβεβλημένες ζώνες, τα οποία θα ισχύσουν για όσο χρονικό διάστημα είναι απολύτως απαραίτητο 7

ότι, προκειμένου να προληφθεί η διάδοση της επιζωοτίας, πρέπει να εξαιρεθούν οι χοίροι που παράγονται στις εν λόγω ζώνες από το κανονικό κύκλωμα των προϊόντων που προορίζονται για την ανθρώπινη διατροφή και να μεταποιούνται σε προϊόντα που προορίζονται για σκοπούς άλλους εκτός της ανθρώπινης διατροφής σύμφωνα με τις διατάξεις που προβλέπονται στο άρθρο 3 της οδηγίας 90/667/ΕΟΚ του Συμβουλίου (5), όπως τροποποιήθηκε από την οδηγία 92/118/ΕΟΚ (6) 7

ότι πρέπει να καθοριστεί ενίσχυση για την παράδοση στις αρμόδιες αρχές των ζωντανών χοίρων προς πάχυνση που προέρχονται από τις εν λόγω ζώνες 7

ότι, λαμβανομένης υπόψη της έκτασης της επιζωοτίας και ιδίως της διάρκειάς της και, συνεπώς, του μεγέθους των προσπαθειών που απαιτούνται για τη στήριξη της αγοράς, πρέπει οι δαπάνες να κατανεμηθούν μεταξύ της Κοινότητας και του συγκεκριμένου κράτους μέλους 7

ότι πρέπει να υπάρξει πρόβλεψη ώστε οι ισπανικές αρχές να λαμβάνουν όλα τα απαραίτητα μέτρα ελέγχου και εποπτείας και να ενημερώνουν σχετικά την Επιτροπή 7

ότι οι περιορισμοί στην ελεύθερη κυκλοφορία των ζωντανών χοίρων εφαρμόζονται εδώ και πολλές εβδομάδες στις εν λόγω περιοχές και οδηγούν σε σημαντική αύξηση του βάρους των ζώων και, κατά συνέπεια, σε απαράδεκτη κατάσταση όσον αφορά την καλή διαβίωση των ζώων 7 ότι, ως εκ τούτου, δικαιολογείται να εφαρμοσθεί ο παρών κανονισμός από τις 6 Μαΐου 1997 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από τις 6 Μαΐου 1997, οι παραγωγοί μπορούν να λάβουν, μετά από αίτηση, ενίσχυση από τις αρμόδιες ισπανικές αρχές κατά την παράδοση σε αυτές χοίρων για πάχυνση που υπάγονται στον κωδικό ΣΟ 0103 92 19, βάρος ίσου ή μεγαλύτερου από 110 χιλιόγραμμα κατά μέσο όρο ανά παρτίδα.

2. Από τις 6 Μαΐου 1997, οι παραγωγοί μπορούν να λάβουν, μετά από αίτηση, ενίσχυση που χορηγείται από τις αρμόδιες ισπανικές αρχές κατά την παράδοση σε αυτές χοιριδίων που υπάγονται στον κωδικό ΣΟ 0103 91 10, βάρος ίσου ή μεγαλύτερου από 8 χιλιόγραμμα κατά μέσο όρο ανά παρτίδα.

3. Εβδομήντα τοις εκατό των σχετικών με αυτήν την ενίσχυση δαπανών καλύπτονται από τον κοινοτικό προϋπολογισμό, για ένα μέγιστο συνολικό αριθμό ζώων που καθορίζεται στο παράρτημα Ι.

Άρθρο 2

Μπορούν να παραδοθούν μόνον τα ζώα που έχουν εκτραφεί στις ζώνες προστασίας και εποπτείας που βρίσκονται στο εσωτερικό των διοικητικών περιφερειών που αναφέρονται στο παράρτημα ΙΙ του παρόντος κανονισμού, εφόσον οι κτηνιατρικές διατάξεις που προβλέπονται από τις ισπανικές αρχές εξακολουθούν να ισχύουν στις ζώνες αυτές κατά την ημέρα της παράδοσης των ζώων.

Άρθρο 3

Τα ζώα ζυγίζονται και θανατώνονται την ημέρα της παράδοσης με τρόπο που να μην μπορεί να διαδοθεί η επιζωοτία.

Τα ζώα μεταφέρονται αμέσως σε εγκαταστάσεις αξιοποίησης υποπροϊόντων ζωικής προέλευσης μεταποιούνται σε προϊόντα που υπάγονται στους κωδικούς ΣΟ 1501 00 11, 1506 00 00 και 2301 10 00, σύμφωνα με τις διατάξεις που προβλέπονται στο άρθρο 3 της οδηγίας 90/667/ΕΟΚ.

Ωστόσο οι χοίροι προς πάχυνση μπορούν να μεταφερθούν σε σφαγείο όπου σφάζονται αμέσως και μπορούν να αποθηκευτούν σε ψυκτική αποθήκη πριν τη μεταφορά στην εγκατάσταση αξιοποίησης. Η διαδικασία σφαγής και αποθήκευσης πρέπει να πραγματοποιηθεί σύμφωνα με τις προδιαγραφές που προβλέπονται στο παράρτημα ΙΙΙ.

Οι εργασίες εκτελούνται από το διαρκή έλεγχο των αρμόδιων ισπανικών αρχών.

Άρθρο 4

1. Για τους χοίρους προς πάχυνση βάρους ίσου ή μεγαλύτερου από 110 χιλιόγραμμα κατά μέσο όρο ανά παρτίδα, η ενίσχυση που προβλέπονται στο άρθρο 1 παράγραφος 1 είναι ίση, κατά την αναχώρηση από το αγρόκτημα, προς την τιμή της αγοράς του σφαγέντος χοίρου της τάξης Ε, κατά την έννοια του άρθρου 4 παράγραφος 2 του κανονισμού (ΕΟΚ) αριθ. 2759/75, του κανονισμού (ΕΟΚ) αριθ. 3537/89 της Επιτροπής (7) και του κανονισμού (ΕΟΚ) αριθ. 2123/89 της Επιτροπής (8) η οποία διαπιστώνεται στην Ισπανία για την εβδομάδα που προηγείται της παράδοσης των χοίρων προς πάχυνση στις αρμόδιες αρχές, μειωμένη κατά τα έξοδα μεταφοράς 1,3 Ecu ανά 100 χιλιόγραμμα βάρους του σφαγέντος χοίρου.

2. Για τους χοίρους προς πάχυνση βάρους μικρότερου από 110 χιλιόγραμμα αλλά μεγαλύτερου από 100 χιλιόγραμμα κατά μέσο όρο ανά παρτίδα, η ενίσχυση που καθορίζεται σύμφωνα με τις διατάξεις της παραγράφου 1 μειώνεται κατά 15 %.

3. Η ενίσχυση υπολογίζεται με βάση το διαπιστωθέν βάρος του σφαγέντος χοίρου. Εντούτοις, όταν τα ζώα ζυγίζονται μόνον όταν είναι ζωντανά, εφαρμόζεται στην ενίσχυση ο συντελεστής 0,81.

4. Η ενίσχυση που προβλέπεται στο άρθρο 1 παράγραφος 2 καθορίζεται, κατά την αναχώρηση από το αγρόκτημα, σε:

- 69 Ecu ανά κεφαλή για τα χοιρίδια μέσου βάρους ανά παρτίδα ίσου ή μεγαλύτερου από 21 χιλιόγραμμα.

- 60 Ecu ανά κεφαλή για τα χοιρίδια μέσου βάρους ανά παρτίδα ίσου ή μεγαλύτερου από 15 χιλιόγραμμα αλλά μικρότερου από 21 χιλιόγραμμα.

- 50 Ecu ανά κεφαλή για τα νεαρά χοιρίδια μέσου βάρους ανά παρτίδα ίσου ή μεγαλύτερου από 8 χιλιόγραμμα.

Άρθρο 5

Οι αρμόδιες ισπανικές αρχές λαμβάνουν όλα τα απαραίτητα μέτρα για την εγγύηση της τήρησης των διατάξεων του παρόντος κανονισμού και, ιδίως, αυτών που προβλέπονται στο άρθρο 2. Οι αρμόδιες αρχές ενημερώνουν σχετικά την Επιτροπή το συντομότερο δυνατό.

Άρθρο 6

Οι αρμόδιες ισπανικές αρχές ανακοινώνουν στην Επιτροπή, κάθε Τετάρτη, τις ακόλουθες πληροφορίες σχετικά με την προηγούμενη εβδομάδα:

- αριθμός και συνολικό βάρος των παραδοθέντων χοίρων προς πάχυνση,

- αριθμός και συνολικό βάρος των παραδοθέντων χοιριδίων.

Άρθρο 7

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 6 Μαΐου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Μαΐου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 349 της 31. 12. 1994, σ. 105.

(3) ΕΕ αριθ. L 47 της 21. 2. 1980, σ. 11.

(4) ΕΕ αριθ. L 166 της 8. 7. 1993, σ. 34.

(5) ΕΕ αριθ. L 363 της 27. 12. 1990, σ. 51.

(6) ΕΕ αριθ. L 62 της 15. 3. 1993, σ. 49.

(7) ΕΕ αριθ. L 347 της 28. 11. 1989, σ. 20.

(8) ΕΕ αριθ. L 203 της 15. 7. 1989, σ. 23.

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

Στην επαρχία Lιrida, οι ζώνες προστασίας και εποπτείας είναι εκείνες που καθορίζονται στα παραρτήματα Ι και ΙΙ του διατάγματος της Generalitat της Cataluρa της 29ης Απριλίου 1997.

ΠΑΡΑΡΤΗΜΑ ΙΙΙ

1. Η μεταφορά ζώων με αναχώρηση από το αγρόκτημα και η σφαγή τους διέπονται από το ίδιο καθεστώς ελέγχου όπως αυτό που προβλέπεται σήμερα. Την ημέρα παράδοσης, τα ζώα ζυγίζονται και σφάζονται σε σφαγείο.

2. Οι χοίροι προς πάχυνση σφάζονται. Το αίμα και τα προϊόντα των σφαγίων απομακρύνονται και μεταφέρονται αμέσως χωριστά από το σφαγείο προς την εγκατάσταση αξιοποίησης υποπροϊόντων. Η μεταφορά διενεργείται με σφραγισμένα φορητά οχήματα, τα οποία ζυγίζονται τόσο κατά την αναχώρησή τους από το σφαγείο όσο και κατά την άφιξή τους στην εγκατάσταση αξιοποίησης υποπροϊόντων.

3. Τα σφάγια και τα ημισφάγια μπορούν να τεμαχίζονται σε περισσότερα τεμάχια προκειμένου να υπάρξει δυνατότητα κατάλληλης αποθήκευσης. Για κάθε τμήμα, προβλέπεται ράντισμα με προϊόν που το καθιστά ακατάλληλο προς βρώση (καυανού μεθυλενίου), προκειμένου να μην προοριστεί το κρέας για ανθρώπινη κατανάλωση.

4. Οι εργασίες αναφορικά με τη σφαγή, τη μεταφορά προς την ψυκτική αποθήκη, την κατάψυξη και την αποθήκευση, συμπεριλαμβανομένης της εξόδου και της μεταφοράς προς την εγκατάσταση αξιοποίησης, εκτελούνται υπό το διαρκή έλεγχο των αρμόδιων ισπανικών αρχών.

5. Η μεταφορά από τον τόπο του σφαγείου προς την ψυκτική αποθήκη διενεργείται με σφραγισμένα απολυμασμένα φορτηγά οχήματα υπό το διαρκή έλεγχο των αρμόδιων ισπανικών αρχών. Τα φορτηγά οχήματα ζυγίζονται τόσο κενά όσο και φορτωμένα στο σφαγείο και στην ψυκτική αποθήκη.

6. Η αποθήκευση διενεργείται σε ψυκτικές αποθήκες, οι οποίες κλείνονται και σφραγίζονται από τις αρμόδιες ισπανικές αρχές. Στις αποθήκες αυτές δεν γίνονται δεκτά άλλα προϊόντα για αποθήκευση.

7. Μόλις υπάρξει διαθέσιμη χωρητικότητα στην εγκατάσταση αξιοποίησης υποπροϊόντος, τα σφάγια μεταφέρονται προς την εγκατάσταση αυτή. Η μεταφορά διενεργείται με σφραγισμένα φορτηγά οχήματα υπό το διαρκή έλεγχο των αρμόδιων ισπανικών αρχών ή εξ ονόματός τους. Τα φορτηγά οχήματα ζυγίζονται τόσο κενά όσο και φορτωμένα στην ψυκτική αποθήκη και στην εγκατάσταση αξιοποίησης.